"Акомандақәа рацәаны иалахәын, Пицунда инаркны Галынӡа 150-160 рҟынӡа. Иара ишаԥу еиԥш есышықәса Тҟәарчал имҩаԥаагозҭгьы, сынтәа Аҟәа иҟаҳҵеит, избанзар ихьшәаны ихацҳаркит. Тҟәарчал изымнеиуаз рацәаҩхон, уажәы лассы ихәлоит аҟнытә, ауадаҩрақәа цәырҵыр алшон. Ачемпионат мышкы иалагӡаны имҩаԥаагеит, ҳааԥсазаргьы, уи ҟаҳҵеит, ахәыҷқәа ахьықәгылаша ҩ-татамик ҳаман, аӡбаҩцәагьы ҳазхара ҳаман. Аӡбаҩцәа рус бзианы ианынарыгӡалак, аамҭагьы ирлас имҩасуеит, атурнир бзианы ихыркәшахеит. Аӡӷабцәа рҟынтә 14-15 шықәса зхыҵуа рыбжьара далыскааит Галтәи аспортсмен Лиза Џьгьеренаиа. Лара шьапыла-напыла аус луан, атехника аганахьала ибзиан лхы аалырԥшит. Ирԥшӡаны, иртатаны абас имҩаԥылгеит аиԥылара", - ҳәа азгәеиҭеит Гәарамиа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.